google/wiki40b huggingface dataset:
František Paňák

Životopis

Študoval (1919) nižšie gymnázium v Dolnom Kubíne, (1923) vyššie gymnázium v Levoči, (1924-27) lyceum v Nimes a Dijone (kde zmaturoval 20.októbra 1927), (1927-1932) právnickú fakultu Karlovej univerzity v Prahe (kde promoval 16.decembra 1932). Pracoval ako (1933-1934) štátny úradník na Prezídiu Zemského Úradu v Prahe a ako (1934-1938) samostatný referent neskôr vedúci pracovník v organizačnom oddelení Matice Slovenskej v Martine. (1938) Vstúpil do noviciátu Spoločnosti Ježišovej v Ružomberku. Študoval (1939-1941) Filozofický a Teologický inštitút v Záhrebe, (1941-1944) Teologický inštitút v Banskej Bystrici (kde 11. júna 1944 prijal kňazskú vysviacku v katedrále), 1944 až 45 pôsobil ako operárius medzi mládežou v Bratislave. (1946-1947) Teologické štúdiá a tretiu probáciu absolvoval v Ineuil pri Bourges. 
Nábožensky prenasledovaný (po roku 1950) - internovaný 1950, uväznený a vypočúvaný 1952 až 1954, odsúdený v roku 1954 za trestný čin velezrady na 8 rokov. Výkon trestu (1954-1960) Ilava, Valdice, Tmavý Důl v Rtyni. V máji 1960 zvyšok trestu odpustený na základe amnestie prezidenta republiky. 1960 až 1964 pracoval ako murár, lesný robotník, cestár a žeriavnik na Orave a v okolí. V rokoch 1964 až 1968 pracoval ako pomocný údržbár v Mitrove na Morave. Od roku 1968 bol výpomocným duchovným v Dóme sv. Alžbety v Košiciach. 
Prispel k činnosti podzemnej cirkvi na Východnom Slovensku (od roku 1970). Autor knihy o slobodomurároch a prekladu filozofického diela zo slovinčiny. Náboženský publicista, prekladateľ, rímskokatolícky kňaz, jezuita.
Saint-Just-en-Brie

Poloha

Obec má rozlohu 7,36 km². Najvyšší bod je položený 154 m n. m. a najnižší bod 123 m n. m.

Obyvateľstvo

Počet obyvateľov obce je 251 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pujols-sur-Ciron

Poloha

Obec má rozlohu 7,53 km². Najvyšší bod je položený 24 m n. m. a najnižší bod 8 m n. m.

Obyvateľstvo

Počet obyvateľov obce je 726 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Nicolas-du-Tertre

Poloha

Obec má rozlohu 12,93 km². Najvyšší bod je položený 107 m n. m. a najnižší bod 22 m n. m.

Obyvateľstvo

Počet obyvateľov obce je 443 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rád svätého Benedikta

Rád svätého Benedikta alebo benediktíni alebo staršie Rehoľa svätého Benedikta (lat. Ordo Sancti Benedicti) sú najstarší (začiatok VI. storočia) dodnes existujúci katolícky mníšsky rád. Založil
ho Benedikt z Nursie, ktorý pôsobil najprv ako pustovník v Subiacu a v roku 529
zriadil prvý konvent rádu na Monte Cassine.
Má najstaršie kláštory v Európe (v Taliansku Monte Cassino, vo Francúzsku Cluny, v Čechách v Břevnove, Emauzy na Slovanech a i.).
Hoci rád vznikol v nepokojnom období sťahovania národov dáva sa v ňom dôraz na umiernenosť, stabilitu miesta a dôraz sa kladie okrem modlitby aj na manuálnu prácu.
Benediktínski mnísi boli najstaršími misionármi britského súostrovia, germánskych kmeňov a Slovanov. Ich kláštory sa stávali dôležitými centrami vzdelanosti, umenia a hospodárstva.
V priebehu svojho vývoja prešiel rád benediktínov niekoľkými reformami, z ktorých vzišli vlastne ďalšie samostatné rády, napr. cisterciáni a kamalduli. Z reformných hnutí staršieho obdobia to bolo najmä clunyjské hnutie.
Každý benediktínsky kláštor vytvára samostatné spoločenstvo vedené opátom. Niektoré významné kláštory majú udelený titul arciopátstva.
Okrem manuálnej práce sa mnoho kláštorov zaoberá aj teologickou činnosťou, cirkevnou hudbou a dejinami.
Benediktínskym heslom je pax (latinsky pokoj), ako aj ora et labora (latinsky modli sa a pracuj).
Kandidatúra na prijatie do rádu trvá zvyčajne pol roka. Po nej nasleduje ročný noviciát. Po jeho skončení kandidát zloži dočasné sľuby na jeden rok. Tieto sľuby sa ešte dvakrát obnovia. Napokon nasledujú slávnostné sľuby.
Na Slovensku majú benediktíni kláštor v Sampore.
Causse-Bégon

Poloha

Obec má rozlohu 7,67 km². Najvyšší bod je položený 928 m n. m. a najnižší bod 513 m n. m.

Obyvateľstvo

Počet obyvateľov obce je 15 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sury-le-Comtal

Poloha

Obec má rozlohu 24,18 km². Najvyšší bod je položený 457 m n. m. a najnižší bod 360 m n. m.

Obyvateľstvo

Počet obyvateľov obce je 5 409 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Clairy-Saulchoix

Poloha

Obec má rozlohu 6,52 km². Najvyšší bod je položený 124 m n. m. a najnižší bod 59 m n. m.

Obyvateľstvo

Počet obyvateľov obce je 388 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baltazár Koza

Životopis

Študoval teológiu na univerzite v Krakove, alebo vo Viedni. V roku 1558-1561 farár v Dubovej, ďalšie jeho životné osudy nie sú známe. Patril k vzdelaným kňazom, vybudoval si vlastnú knižnicu, z ktorej sa zachovala filozofická kniha (D.N. Mirabelio: Polyanthea) z roku 1539. Nachádza sa v nej pravdepodobne ním napísaný register pojmov vyskytujúcich sa v knihe a prvý supralibros slovenského vzdelanca z 1541 (uložená v knižnici Matice slovenskej).
Amaury Nolasco

Mladosť

Nolasco sa narodil v Portoriku, kde študoval biológiu ako riadny študent na univerzite v snahe stať sa lekárom. Spočiatku nemal v úmysle stať sa hercom. Po niekoľkých živých hereckých vystúpeniach sa presťahoval do New Yorku, kde študoval v Americko-britskej škole dramatických umení.

Kariéra

Onedlho Nolasco hosťoval v rôznych televíznych seriáloch ako Arlim, CSI: Crime Scene Investigation a ER. Jeho prvou úlohou vo filme bola postava "Orange Julius" vo filme 2 Fast 2 Furious. Ďalšou bola úloha vo filme Mr. 3000 po boku Bernie Maca. Neskôr účinkoval v ďalších televíznych a filmových projektoch. Jeho doteraz najväčšou úlohou je hit televízie FOX seriál Prison Break známy u nás s podtitulom Útek z väzenia.
Troodonty

Znaky

Troodony boli malé až stredne veľké dravce (hmotnosť asi od 1 do 100 kg). Ich zvláštnym znakom sú proporčne veľmi dlhé nohy a „kosákovitý“ pazúr na zadnej končatine, podobný tomu, aký majú dromeosaury. Troodony patria medzi dinosaury blízko príbuzné vtákom a mnohé ich rysy to potvrdzujú. Patria tiež medzi najinteligentnejšie dinosaury s relatívne najväčšou lebečnou dutinou (napr. rod Troodon). Rekordný EQ (encefalizačný kvocient) má u tohto rodu hodnotu až 6,48 (jeho mozog bol teda relatívne 6,5 krát väčší, než mozog rovnako veľkého krokodíla).
Akrisios

Akrisios (starogr. Ἀκρίσιος – Akrisios, lat. Acrisius) je v gréckej mytológii syn argejského kráľa Abanta, bol kráľ Argu.
Argejský Kráľ Abas mal dvoch synov, dvojičky Akrisia a Proita. Bratia od mlada žili v nepriateľstve a keď vyrástli viedli urputný boj o nástupníctvo. Akrisiovi sa podarilo získať trón a Proitos sa so strachu o svoj život vysťahoval z Argu a útočisko našiel u lýkijskeho kráľa Iobata, kde sa onedlho oženil s jeho dcérou Anteiou či Stheneboiou. Následne sa vrátil do Argu s vojskom vybojovať si trón a začala sa bitka, ktorá bola dlhá a krvavá, ale skončila nerozhodne, preto si bratia nakoniec kráľovstvo neochotne rozdelili. Akrisios zostal v Argu a Proitos obsadil Tiryns a okolie.
Akrisios sa oženil s Eurydikou, dcérou spartského kráľa Lakedaimóna (v inej verzii s Aganippou) Narodila sa im dcéra Danaé, ktorá vyrástla v krásnu dievčinu. Jej krása očarila aj najvyššieho boha Dia, ktorý sa do nej zamiloval. Akrisios ju však chcel pred nápadníkmi všemožne chrániť, lebo sa z veštby dozvedel, že sa stane obeťou syna jeho dcéry. Danau preto uväznil do podzemnej komnaty. Zeus ale túto prekážku prekonal a dostal sa k nej v podobe zlatého dažďa a Danaé mu následne porodila syna Persea. Nahnevaný a pokorený Akrisios preto nechal vyrobiť truhlicu, do ktorej dcéru s dieťaťom zatvoril a dal vhodiť do mora.
Lenže synovi Dia nebolo súdené aby zahynul a vlny truhlicu zázrakom odniesli až k ostrovu Serifos, kde ju vylovil rybár Diktys a ten ich zaviedol do kráľovského paláca k svojmu bratovi serifskému kráľovi Polydektovi, ktorý im poskytol útočište. Aj Polydektes však splanul láskou ku krásnej Danaé a i keď ho odmietala, nevyberane jej nadbiehal. Keďže ani po dlhých rokoch mu jeho lásku neopätovala, chcel si ju nakoniec získať násilím. V tom čase však už mal Perseus dosť síl, aby svoju matku ochránil. Polydektes sa preto pokúsil Persea zbaviť, ale nemal odvahu proti nemu otvorene vystúpiť. Po dlhom premýšľaní o tom ako sa ho zbaviť, vyslovil pred ním pochybnosť, či je skutočne synom Dia a povedal mu, že ak to tak je, nech mu to dokáže nadľudským činom.Perseus súhlasil a Polydektes mu prikázal priniesť hlavu Medúzy, okrídlenej obludy s dlhými tesákmi a zmijami namiesto vlasov, pri pohľade ktorej každý skamenel. Kráľ Polydektes si bol istý, že túto úlohu nezvládne, ale Perseus ho sklamal, úlohu splnil a vrátil sa práve včas, lebo Polydektes už práve prikázal svojim vojakom, aby priviedli Danau, ktorá sa pred ním ukryla v Diovom chráme. Perseus mu však na dôkaz ukázal hlavu strašnej Medúzy a kráľ na mieste skamenel.
Danaé a Perseus sa potom vrátili do rodného Argu a kráľ Akrisios pred nimi utiekol do Tesálie, aby svojmu osudu unikol. Dávna veštba sa však nakoniec aj tak vyplnila. Prihodilo sa to na slávnostných hrách v Argu, keď sa Perseov disk vychýlil z dráhy a usmrtil nejakého starca a ukázalo sa, že tým starcom bol jeho starý otec Akrisios, ktorý sa hier zúčastnil ako divák.
Gymnázium Svätej Rodiny

Gymnázium Svätej Rodiny v Bratislave vzniklo v roku 1994. Poskytuje štvorročné a osemročné štúdium so zameraním na vyučovanie cudzích jazykov. Ide o katolícke gymnázium v Petržalke, ktorého zriaďovateľom je Arcibiskupský úrad v Trnave.
Cheillé

Poloha

Obec má rozlohu 46,26 km². Najvyšší bod je položený 120 m n. m. a najnižší bod 37 m n. m.

Obyvateľstvo

Počet obyvateľov obce je 1 694 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Horná Túfna a Dolná Túfna

Horná Túfna a Dolná Túfna sú jaskyne vo Veľkej Fatre v Harmaneckom krase, zložené z jaskýň Horná Túfna a Dolná Túfna. Patria medzi významné jaskyne. Našli sa tu pozostatky jaskynného medveďa (Ursus spelaeus) a ojedinelý minerál gaylussit.
Jaskyne sa nachádzajú na západnom svahu vrchu Črchľa (1 207 m n. m.) vo výške približne 900 m n. m. Ležia na konci doliny Túfna v závere Harmaneckej doliny.
V roku 1981 boli vyhlásené (pod spoločným názvom) za prírodné pamiatky ale účinnosťou zákona NR SR č.287/94 o ochrane prírody a krajiny bol ich štatút prírodnej pamiatky zrušený.

Dolná Túfna

Je to 68 m dlhá inaktívna fluviokrasová jaskyňa, ktorá sa vyznačuje kvapľovou výzdobou a sintrovými jazierkami. Sintrová výzdoba je značne poškodená. Boli v nej objavené paleontologické a archeologické nálezy. Verejnosti nie je prístupná.

Horná Túfna

Je dlhá 85 m. Výzdobu tvoria až metrové stalaktity.
Cistrières

Poloha

Obec má rozlohu 21,89 km². Najvyšší bod je položený 1 155 m n. m. a najnižší bod 711 m n. m.

Obyvateľstvo

Počet obyvateľov obce je 138 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veverica obyčajná

Opis

Veverica obyčajná dosahuje dĺžku tela 20 – 27 cm s dĺžkou chvosta 18 cm a hmotnosťou 210 – 410 gramov. Chrbát má červenohnedý, sivočervený (najmä na nížine, hnedý až čierny (vo vyšších polohách), brucho biele, huňatý chvost. V zime majú sivý nádych a ušnice s výraznejšími štetinkami. Aktívna je najmä cez deň. Žije na stromoch, veľmi dobre sa šplhá a skáče. Pohybuje sa veľmi šikovne aj po tých najvyšších konároch. Pri skokoch jej pomáha udržiavať rovnováhu dlhý huňatý chvost. Rýchlo sa šplhá ale rýchlo sa pohybuje aj po zemi.

Rozšírenie na Slovensku

Zo 429 mapovacích kvadrátov DFS sa celkovo vyskytol v 315 (73,1 % rozlohy Slovenska, do roku 1964 len v 59, 13,7 %) v nadmorských výškach 110 (Číčov) – 1 700 m n. m. (vo Vysokých Tatrách).

Biotop

Veverica obyčajná žije v lesoch rôzneho druhu. Vyhýba sa len mäkkému lužnému lesu. Podmienkou je, aby mala k dispozícii stromy vo veku, kedy už plodia. Okrem lesov obýva parky, cintoríny, záhrady a stromoradia so starými stromami.

Správanie

Stavia guľaté hniezda z vetvičiek, trávy a machu, obýva aj dutiny stromov a staré hniezda. V zime nehibernuje. Počas tuhej zimy veverice čerpajú zo svojich letných a jesenných potravinových zásob, alebo spia v hniezde a sú málo aktívne. V čase rozmnožovania, od februára do septembra, vykazujú najväčšiu aktivitu. Ročne máva 1 – 2 vrhy s 3 – 5 (8) holými, slepými mláďatami. Gravidita trvá 35 – 42 dní. Oči otvárajú po 4 týždňoch a živia sa materským mliekom 9 až 12 týždňov, osamostatňujú sa v 8. týždni, ako ročné pohlavne dospievajú a žijú priemerne 5 – 6 rokov. Schopnosť lúskať orechy a šišky je vrodená, ale cvičením sa zdokonaľuje. Pomocou dlhých ostrých pazúrov sa dokáže dokonale šplhať po kmeňoch stromov. Kvôli jej malej hmotnosti dokáže liezť aj na vysoké, tenké vetvičky.

Potrava

Zbiera semená, púčiky, kôru a lyko ihličnatých a listnatých stromov, bobule, huby, machy, lišajníky. Konzumuje aj živočíšnu potravu, hmyz, húsenice,  článkonožce, vajcia (škrupiny kvôli vápniku), mláďatá vtákov. V čase dostatku potravu si robí zásoby semien aj iných plodov v dutinách stromov.
Fuissé

Poloha

Obec má rozlohu 4,86 km². Najvyšší bod je položený 420 m n. m. a najnižší bod 210 m n. m.

Obyvateľstvo

Počet obyvateľov obce je 340 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aubigny-en-Artois

Poloha

Obec má rozlohu 6,27 km². Najvyšší bod je položený 144 m n. m. a najnižší bod 87 m n. m.

Obyvateľstvo

Počet obyvateľov obce je 1 358 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jasenica (okres Považská Bystrica)

Geografická poloha

Obec Jasenica leží v regióne Horné Považie, v Trenčianskom kraji, v okrese Považská Bystrica. Nachádza sa na začiatku Papradnianskej doliny.
Obec susedí z juhu s mestskou časťou Podvažie, zo severu s obcou Stupné a zo západu s obcou Udiča.

Dejiny

Prvá písomná zmienka o obci pochádza z roku 1269, čím sa radí medzi najstaršie v okrese Považská Bystrica.

Náboženstvo

V Jasenici je zriadená Rímskokatolícka farnosť sv. Michala Archanjela, ktorá v sebe združuje aj dve priľahlé obce: Stupné a Podvažie. Podľa právneho usporiadania patrí táto farnosť do Žilinskej diecézy. Správcom farnosti je Mgr. Ľubomír Zedník.

Turistika

Okolie obce ponúka množstvo príležitostí milovníkom letnej aj zimnej turistiky.
Big Bang 2

Single

Ešte pred vydaním Big Bang 2 vyšli 3 single. Prvým bol „Koe o Kikasete“ vydaný 4. novembra 2009. V týždennom rebríčku japonského Oriconu obsadil 4. miesto a v rebríčku sa mu podarilo udržať 16 týždňov. Nasledoval „Tell Me Goodbye“, ktorý bol vydaný 9. júna 2010. V Oricone sa umiestnil na 5. mieste a v rebríčku sa držal 15 týždňov. Tretí singel z 25. augusta 2010, „Beautiful Hangover“, obsadil v japonskom Oricone 7. miesto a celkovo sa v rebríčku udržal 8 týždňov. 18. apríla 2011 bol na oficiálnom YouTube kanáli YG Entertainment zverejnený videoklip k japonskej verzii piesne „Tonight“, ktorá bola 27. apríla vydaná ako digitálny singel. 5. singel, „Ms. Liar“, bol digitálne vydaný v rovnaký deň ako celý album.

Propagácia

Big Bang 2 bol súčasťou japonskej koncertnej šnúry Love & Hope. Pôvodne sa turné malo volať Love & Pain, ale názov sa kvôli zemetraseniu a cunami v Tóhoku zmenil. Časť výťažku šla na pomoc po katastrofe.

Certifikácia

Predaje prekročili 100 000 kópií, čím si album od RIAJ (Asociácia nahrávacieho priemyslu Japonska) vyslúžil označenie zlatý.
Vignols

Poloha

Obec má rozlohu 15,41 km². Najvyšší bod je položený 394 m n. m. a najnižší bod 137 m n. m.

Obyvateľstvo

Počet obyvateľov obce je 592 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá Európy v krasokorčuľovaní 2010

Právo účasti

Právo zúčastniť sa majstrovstiev majú športovci registrovaní v európskych národných krasokorčuliarskych zväzoch a ktorí do 1. júla 2009 dosiahli vekovú hranicu 15 rokov. Na základe výsledkov na predchádzajúcich majstrovstvách Európy majú jednotlivé krajiny právo nominovať medzi jedným až troma nominantmi do každej disciplíny. Každý národný krasokorčuliarsky zväz si môže nastaviť vlastné kritériá, podľa ktorých nominuje svojich účastníkov.
Montpezat (Lot-et-Garonne)

Poloha

Obec má rozlohu 24,19 km². Najvyšší bod je položený 200 m n. m. a najnižší bod 37 m n. m.

Obyvateľstvo

Počet obyvateľov obce je 579 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vladimír Halabrín

Životopis

Organizátor ilegálneho protifašistického odboja, účastník SNP. Po vypuknutí SNP pôsobil ako referent v aparáte SNR v Banskej Bystrici. Prednosta Úradu predsedníctva SNR v Košiciach (od februára 1945). Konzul na čs. generálnom konzuláte v Záhrebe (1946 – 1948). Po februári 1948 musel z politiky odísť.
Ctiboh Zoch

Životopis

Základné vzdelanie získal vo svojom rodisku. V rokoch 1826 – 1829 študoval na evanjelickom lýceu v Kežmarku, 1829 – 1831 navštevoval gymnázium v Šajovskom Gemeri, 1831 – 1833 evanjelické lýceum v Banskej Štiavnici, 1833 – 1835 evanjelické lýceum v Bratislave. V roku 1837 je v Bratislave vysvätený za kňaza. Od roku 1837 farár v Jasenovej.
Ctiboh Zoch bol príslušník a čelný predstaviteľ slovenskej generácie prelomových rokov v kultúrnom i politickom živote slovenského národa v 19. storočí. Okrem svojej rozsiahlej kultúrnej a literárnej činnosti sa významne zaslúžil o pozdvihnutie duchovnej, sociálnej aj kultúrnej úrovne pospolitého ľudu. Roku 1845 bol spoluzakladateľom Spolku miernosti v Jasenovej.
Člen Spoločnosti česko-slovanskej v Bratislave (1833 – 1836), člen tajného spolku Vzájemnosť (1837 – 1839), Oravské učiteľské bratstvo (spoluzakladateľ 1837). Účastník a spoluorganizátor revolučných udalostí 1848 – 1849, 1848 Gäceľské žiadosti, člen výboru Matice slovenskej. Venoval sa dejinám Oravy a Slovenska.
Eric Bogosian

Osobný život

Eric Bogosian je arménsky Američan, narodený vo Woburne v Massachusetts ako syn Edwiny, kaderníčky a inštruktorky a Henryho Bogosiana, účtovníka. Potom čo absolvoval Oberlin College sa presťahoval do New Yorku, kde sa venoval divadelnej kariére. Bogosian je ženatý od roku 1980 s divadelnou režisérkou Jo Bonney, s ktorou má dve deti.
Fleury-la-Rivière

Poloha

Obec má rozlohu 7,98 km². Najvyšší bod je položený 264 m n. m. a najnižší bod 103 m n. m.

Obyvateľstvo

Počet obyvateľov obce je 496 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Barret-sur-Méouge

Poloha

Barret-sur-Méouge má rozlohu 26,72 km². Najvyšší bod je položený 1 555 m n. m. a najnižší bod 592 m n. m.

Obyvateľstvo

Barret-sur-Méouge má 220 obyvateľov (2009).
Graf vývoja obyvateľstva:
Zdroje: INSEE
Loubajac

Poloha

Obec má rozlohu 6,55 km². Najvyšší bod je položený 534 m n. m. a najnižší bod 398 m n. m.

Obyvateľstvo

Počet obyvateľov obce je 420 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kirjat Gat

Kirjat Gat (hebr. קִרְית גָּתַ) je mesto v južnom Izraeli. V roku 2004 v ňom žilo 47 800 obyvateľov.

Názov

Názov mesta bol inšpirovaný niekdajším filištínskym mestom Gat, o ktorom sa prepokladalo, že existovalo v tejto lokalite. Skutočný Gat bol však neskôr objavený 20 km južnejšie. Prepis názvu do latinky nie je jednotný, aj na oficiálnych dopravných značeniach môžeme nájsť rôzne varianty.

Rozvoj mesta

Mesto vzniklo 11. januára 1956, jeho prvými obyvateľmi boli židovskí repatrianti z Maroka. Najdynamickejší rozvoj nastal v 90. rokoch, s príchodom množstva prisťahovalcov z bývalého ZSSR. Napriek existencii kníhkupectiev s ruskou literatúrou dochádza k pochopiteľnej jazykovej asimilácii týchto ľudí, je bežné vidieť na ulici matku oslovujúcu dieťa po rusky, ktoré jej odpovedá v ivrite. Žije tu i komunita pôvodom z Etiópie (jedno z najväčších percentuálnych zastúpení v rámci krajiny).

Štatistiky

Podľa Izraelského štatistického úradu žilo v meste v roku 2001 23 500 mužov a 24 700 žien, 35,7 % obyvateľov má 19 rokov a menej. Ročný prírastok bol 0,8 %.

Priemysel

V meste má sídlo moderná továreň na počítačové súčiastky firmy Intel, ktorá je hlavným zamestnávateľom v oblasti, plánuje sa výstavba ďalšej továrne rovnakej firmy.

Tragická nehoda

21. júna 2006 došlo neďaleko mesta k tragickej nehode, keď na železničnom priecestí zastalo nákladné auto kvôli technickým problémom, jeho vodič vystúpil a pokúsil sa informovať úrady, avšak medzitým do auta narazil preplnený vlak smerujúci z Tel Avivu do Ber Ševy. 8 ľudí zahynulo a 200 utrpelo zranenia, sanitky a helikoptéry sa na miesto nešťastia kvôli ťažko prístupnému terénu dostali až po 20 minútach.

Okolie

Niekoľko kilometrov od mesta je situovaný Národný park Lachíš.
Cesta II. triedy 531 (Slovensko)

Priebeh

Komunikácia začína v obci Pavlovce v okrese Rimavská Sobota na križovatke s cestou II/571. Pokračujúc cez Rimavské Janovce do Rimavskej Soboty sa cesta križuje s III/2769, III/2741 a III/2782. Od križovatky s cestou I/16 pokračuje v peáži s cestou I/72 cez Veľké Teriakovce, Hrachovo, Kocihu, Rimavské Zalužany, Rimavskú Baňu a Rimavské Brezovo do Hnúšte, kde križuje cestu II/526. 
V Tisovci sa odpája od cesty I/72 a pokračuje cez Muráň, sedlo Predná Hora a Muránsku Hutu, pričom sa križuje s III/2828, III/2827 a III/2829. Potom prichádza do Červenej Skaly, kde končí križovatkou s cestou I/66.
Karabína (oko)

Karabína je lezecká pomôcka, súčasť istiaceho reťazca, uzatváratelná zámkom s pružinovou alebo skrutkovou poistkou, slúžiaca ako spojovací prvok zaisťovacieho bodu, alebo sedáku s lanom.
Karabíny sa vyrábajú z duralu titánu pre horolezcov a z ocele na prácu vo výškach.
Cottévrard

Poloha

Obec má rozlohu 7,88 km². Najvyšší bod je položený 176 m n. m. a najnižší bod 133 m n. m.

Obyvateľstvo

Počet obyvateľov obce je 414 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Národný park Veľký kaňon

Národný park Veľký kaňon (ang. Grand Canyon National Park) je národný park, ktorý sa nachádza v okresoch Coconino a Mohave v severnej Arizone v Spojených štátoch amerických. Jeden z najstarších národných parkov v USA bol založený v roku 1919.
Celková plocha parku je 4 926,66 km² (1 902 míľ ²). Prevažnú časť národného parku tvorí Veľký kaňon (Grand Canyon), považovaný za jeden z prírodných divov sveta.